1224.

Godina **1224** (**[[Rimske brojke|MCCXXIV]]**) bila je prijestupna godina koja počinje u ponedjeljak u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* 14. 1. - Umro je car Xuanzong, džušenske kineske dinastije Jin. nasleđuje ga sin Aizong (do 1234). 
* februar - Almohadski kalif Jusuf II je stradao nesrećnim slučajem u Marakešu. Za novog kalifa je ubrzano postavljen njegov deda-stric Abd al-Wahid I, ali Jusufovi andaluski stričevi se tome protive i proglašavaju Abdallaha al-Adila.
* mart - U Brindiziju se okupljaju krstaši koje je papa pozvao da pomognu Solunu Dimitrija Monferatskog, koji je pod opsadom epirskog vladara Teodora Komnina Duke.

### April/Travanj &ndash; Jun/Lipanj
* travanj - Posredovanjem pape Honorija III, ugarsko-hrvatski kralj Andrija II. se ponovo izmirio sa sinom Bélom IV, nakon što se ovaj vratio iz Austrije.
* april? - Trupe latinskog cara Roberta od Courtenaya opsedaju Ser, ali se vraćaju prema Carigradu kada su čuli za težak poraz od nikejskih snaga kod Pimanina u Maloj Aziji (1223/24?), ali su i sami presretnuti i potučeni od epirske vojske.
** Jovan III Duka Vatac je kod Pimanina porazio Aleksija i Isaka Laskarisa, braću bivšeg cara Teodora I, koji su vodili latinsku vojsku. Braća su oslepljena, Jovan je osigurao presto, a Latini će mu prema miru iz 1225. predati većinu maloazijskih poseda.
* svibanj - Kraljev sin, i slavonski herceg, Béla IV ponovo je u Hrvatskoj. Hrvatski ban je Buzad. Konkretno, Bela je 26-tog u Topuskom gdje u samostanu cistercita rješava parnicu između cistercita i templara. 
* maj - Ugovorom iz Bourgesa, francuski kralj Louis VIII je u savezu sa Hugues X de Lusignanom; od Anžujaca (engleskih Plantageneta) uzima Poitou, Amaury de Montfort mu je zimus dao titule i posede u Langdoku. 
* 5. 6. - Sveti rimski car Fridrik II. osnovao je Napuljsko sveučilište, najstarije državno.

### Jul/Srpanj &ndash; Septembar/Rujan
* 3. 8. - Luj VIII zauzima luku La Rochelle posle kraće opsade.
* avgust - Engleski kralj Henry III, u sukobu sa neposlušnim plemićem, zauzima Bedfordski zamak nakon osmonedeljne opsade i daje ga razgraditi.
* 15. 8. - Livonski križarski rat: Livonsko bratstvo mača povraća skoro sve utvrde izgubljene u prošlogodišnjoj estonskoj pobuni, sada su nakon opsade zauzeli i Tartu, koji je na čelu ruskih plaćenika branio Vjačko.

*  13. 9. - Franjo Asiški je na planini Verna, tokom 40-dnevnog posta imao viziju serafima i dobio stigme - prisutni fra Leo ostavlja prvi definitivni opis ovog fenomena.
* septembar - Abdallah al-Adil, još uvek u Andaluziji, novi je almohadski kalif (do 1227), pošto je njegov prethodnik Abd al-Wahid I ubijen u Marakešu - uzurpacija izaziva otpore s obe strane mora. Abdallah sledeće zime prebacuje vojsku u Maroko, što dogodine otvara prostor njegovim protivnicima (rođak Abdullah al-Bayyasi) i kastiljskom kralju Ferdinandu III.
* 17. 9. - Umro je car Ningzong, iz kineske dinastije Južni Song, nasleđuje ga rođak Lizong (do 1264), umesto drugog rođaka, Zhao Honga, koji je bio krunski princ. Udova carica Yang ostaje suvladarka do smrti 1333. Jin–Song ratovi: ove godine je sklopljen mir sa severnom dinastijom Jin, prema kojoj je okončan godišnji danak.

### Oktobar/Listopad &ndash; Decembar/Prosinac
* decembar - Pošto je papa odložio pohod za sledeće proleće, iscrpljeni solunski Latini su se predali Teodoru Komenu. ** Solun je drugo središte (bivše) Vizantije, Teodor se sada smatra carem (krunisan je nešto kasnije), što izaziva trzavice sa nikejskim carem Jovanom III. Inače, Teodor je tast srpskog naslednika i suvladara Radoslava
* 24. 12. - Herceg Bela je proglasio Radušu i rod njegov, Klokočko pleme u Gorskoj župi, kraljevskim slobodnjacima (oslobođenim od županske vlasti), u obavezu plaćanja kunovine od deset dinara hercegu i slanja 15 konjanika i 100 pješaka u vojsku - dogodine slićno radi sa još nekim plemenima.
* krajem godine - Pobuna protiv kiličkih armenskih vladara Izabele i Filipa Antiohijskog, Filip je optužen da je ukrao krunske dragulje - dogodine je otrovan.

### Kroz godinu
* Splitska nadbiskupska čast je vraćena Guncelu, nakon što se pravdao papi (do 1242).
* *Diploma Andreanum*: ugarski kralj Andrija II. navodi slobode transilvanskih Saksonaca.
* Oko ove godine je umro mongolski general Džebe, na povratku iz pohoda na Ruse.
* Horezmijac Jalal al-Din Mangburni je u Persiji.
* 1224-24 - Druga Žička povelja Stefana Prvovenčanog

## Rođenja

* Mihajlo VIII Paleolog, vizantijski car († 1282)

## Smrti

*  Džebe (Zev), mongolski general

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)